- HEBREOS
- <
- 1
- >

Hebreo chachillachi
pilla kiika
1
Dios ya' Na' mityalalanu pantsuve.
1 Yumaa tinbunu lala' aa-apa millalanu Dios ya' mitya pamu rukulanu tsandikaatu, pure' bijee pakaamuwaave, tsenmin naake vee vee keeware' pakaanu ju'ba tsa tsanguemuwaave. 2 Tsaaren challa entsa de-inu tinbutalaya ya' Na' mityaa lalanu pave. Juntsa ya' Na' mityaa ti bain dekive, tsenmin naa ti juu bain yanu tene detaa shuikenu tireve. 3 Yaa Dios naaju tsamantsaañuba juntsaa keewarave, tsenmin Dios ura naajuñuba yaa entsaave ti' keewara jumuve. Yaa ya' palaa pudeechi ti juutala bain naa naa-inuuñuba tsanguikaren tanave. Tsejtu bene lala' ujcha depitsale' dyatu, selusha Diosa' chuchudinu chunjuu urandyasha chudive.
Diosa' Naya anjeelanu kayu pulla.
4 Diosa' Naya anjeelanu kayu pulla bale juu tiyaive, yaa kayu Dioschin juntsaanuu kura' mitya. 5 Matyu Dios naaju anjeelanuba entsandityuwaave:
Ñaa in Nave;
ñunu uma ke' kujteyu.*Salmo 2.7
Tsenmin ma anjeenu laapu' ne entsandibaindityuwaave:
Iya yachi apa junu tsuyu,
tsenmala yaa inchi Na junu tsuve, †2 Samuel 7.14 tityuwaave.
6 Tsenmin yachi balenguramu Nanu, selusha mamikandu‡selusha mamikandu tityumujchi, veelaa entsangue aseetanguemu deeve: tusha ya' Nanu erendu. Naa tsaañu bain, Hebreos 2.5nu lende. entsandive: Dioschi kumuinchi ya' anjeela bain yanu teedi' aawa dekuresa, tive.
7 Tsejtu anjeelanu laapu' patuya, Diosa' Kiikanu entsandive:
Ya' anjeelanu ishuwa juuñuu tirekemuve,
tsandityu'ba, yachi tiba taawasha kemulanuya ñi llu'kaya juuñuu tirekive, §Salmo 104.4 timuve.
8 Tsaaren ya' Nanu laapu' pamiya entsandive:
Dios, ñu rei ju' naa-uwanuba tsaa tsananu tsuve,
tsenmin ñu rei ju' mika deechu' kemuve.
9 Ñuya uraa tene kenu tyamu' mitya,
tiba firu' jumunuya anbuindyamuve.
Tsa' mityaa iya, ñu' Dios, ñunu mi'ke' kayu;
tsangue' kayu ñuchi ura' kera chachillanuba
pullake sunden puiteyu, *Salmo 45.6-7 tive.
10 Tsenmin entsa bain tsandive:
Ñu, Bale Ruku, uma ajke' peepunu uwanuren tu kemuwaave;
tsenmin ñuren kai'sha tiba jenamulanu bain dekemuve.
11 Kumuinchi juntsa de-i' pinu tsuve,
tsaanuren ñuya naa-uwanuba tsananu tsuve.
Kumuinchi juntsala jalleeba ju' de-uinbu' kan tsanguenu detsuve;
12 juntsalanu uinbu jalleeba dejuñu dyajpiityulin tsanguenu juve ñu;
juntsalanu jalleeba dejuñu vera mavete' panan tsanguenu tsuve.
Tsaaren ñuya tsaren ju',
naa-uwanuba tsananu tsuve.†Salmo 102.25-27
13 Naaju anjeelanuba Diosya jaiba entsandityuwaave:
Ñunu kundaa tyamulanu,
kayu ñu' neepa teetanainsha detsungarendyuya
ñu in urandyasha chudide, ‡Salmo 110.1 tityuwaave.
14 Matyu naaju anjeelaba Dioschi tiba kiikenu eramu deeve, livee inuu chachillanu kivetes nemula.

- HEBREOS
- <
- 1
- >

*1:5 Salmo 2.7

†1:5 2 Samuel 7.14

‡1:6 selusha mamikandu tityumujchi, veelaa entsangue aseetanguemu deeve: tusha ya' Nanu erendu. Naa tsaañu bain, Hebreos 2.5nu lende.

§1:7 Salmo 104.4

*1:9 Salmo 45.6-7

†1:12 Salmo 102.25-27

‡1:13 Salmo 110.1

© 2008 WBT